Жалба, подадена на 12 май 2011 г. - ZZ/Европейска комисия
(Дело F-56/11)
Език на производството: френски
Страни
Жалбоподател: ZZ (представител: F. Frabetti, avocat)
Ответник: Европейска комисия
Предмет на производството
Отмяна на решението, с което на жалбоподателя се налага санкцията понижаване с две степени в рамките на същата функционална група.
Искания на жалбоподателя
да се отмени решението на органа по назначаването ("ОН") от 6 юли 2010 г., с което на жалбоподателя се налага санкцията понижаване с две степени в рамките на същата функционална група вследствие на решението на ОН от 16 ноември 2009 г. относно образуването на дисциплинарно производство срещу жалбоподателя;
да се осъди Европейската комисия да заплати съдебните разноски.
____________